చింతలపాటి వర ప్రసాద మూర్తి రాజు
క్షత్రియలోకాన మేటి శ్రీ చింతలపాటి సీతారామచంద్ర వర ప్రసాద మూర్తిరాజు. ఈయన ఆంధ్రదేశంలో ఒక సముచిత స్థానాన్ని కలిగిన దాత, విద్యా ప్రదాత, రాజర్షి, రాజకీయ మహర్షి, గాంధేయవాది, అభ్యుదయ సారథి, గ్రామాభ్యుదయ వారధి. ఈయన పశ్చిమగోదావరి జిల్లా చిననిండ్రకొలను గ్రామంలో 1919 లో బాపిరాజు మరియు సూరయ్యమ్మ దంపతులకు జన్మించారు. శ్రీ మూర్తిరాజు గారి ధర్మపత్ని సత్యవతి దేవి గారు. వీరి పుట్టినిల్లు మొగల్తూరు. నారాయణపురంలో ప్రాథమిక విద్య, తణుకులో ఉన్నత పాఠశాల విద్య అభ్యసించారు.
రాయంకుల శేషతల్పశాయి
ప్రాథమిక విద్యాభ్యాసం స్వగ్రామం పొనుగుపాడులో ఇతని ముత్తాత రాయంకుల తాతయ్య స్థాపించిన వీది బడిలో ప్రధానోపాధ్యాయుడుగా పని చేసిన ఇతని తండ్రి రాయంకుల తాతయ్య వద్ద జరిగింది. ఉన్నత పాఠశాల విద్య తొమ్మిదవ తరగతి వరకు పొనుగుపాడులోనూ, పదవ తరగతి ఇతని మేనమామ వంకాయలపాటి సాంబశివరావు ప్రధానోపాధ్యాయుడుగా పనిచేసిన ప్రకాశం జిల్లా, దూపాడు జిల్లా పరిషత్ ఉన్నత పాఠశాల నందు చదివాడు.ఇంటర్మీడియట్ విద్యను నరసరావుపేట యస్.యస్.యన్. కళాశాలలో చదివాడు.ఆ తరువాత వరంగల్ రీజనల్ ఇంజనీరింగు కాలేజి నందు బి.టెక్. (ఎలెక్ట్రికల్ ఇంజనీరింగు) పూర్తిచేసి (1973-1977)లో గ్రాడ్యేయేట్ పట్టా పొందాడు.